cyanic-selkie/wikianc huggingface dataset:
Samnanger
Kommunale institusjoner
Barnehagen «Dråpeslottet» blei åpna i 2008 og har fire avdelinger, to avdelinger for barn 0–3 år og to avdelinger for barn 3–6 år. Det er én barneskole og én ungdomsskole i kommunen. Samnanger barneskole er en skole med sju årssteg og hadde omtrent 210 elever skoleåret 2015/2016. Skolen blei etablert i august 2010 da Nordbygda og Gjerde skole blei slått sammen til en stor felles barneskole.
Næringsliv
Osteriet i Samnanger leverer produkt til 1877 på Kjøttbasaren, Jacobs bar & kjøkken, Lysverket og Hanne på Høyden. Samvirkelaget er også fast deltaker på Bondens marked i Bergen.
Antons Kulturhistoriske Senter holder til på Frøland i Samnanger, starta av Anton Kåre Drønen. AKS er et nostalgi-museum med hovedfokus på etterkrigstida og spesielt 50- og 60-tallet. Museet er en nedlagt skole som blei kjøpt opp i 2007, og i løpet av 2010 var det ferdig bygd og klar for framvisning.
Lokalavisa Samningen har kontor på Reistad (adr. Årland).
Sætervika leirsted rett sør for Tysse ligger ved Samnangerfjoren.
Samferdsel
Fv. 49, Granvin-Trengereid, går gjennom kommunen fra Kvamskogen, ned Eikedalen og Frølandsdalen og forbi Bjørkheim, videre til Gullbotn ved kommunegrensa til Bergen. Sørover fra Tysse går vegen Fv. 48 langs fjorden på austsida, til Sævell og kommunegrensa til Bjørnafjorden (tidl Fusa). På vestsida av kommunen går vegen Fv. 137 fra Hisdalen gjennom Rolsvågen. Denne vegen går heilt ut til kommunegrensa til Bjørnafjorden (tidl. Os).
Politikk
Kommunestyret har 21 representanter. I perioden 2019–2023 er sju partier representert:
Knut Harald Frøland (Bygdalista) er ordfører og Øyvind Røen (Sp) er varaordfører.
Tusenårssted
Kommunens tusenårssted er Tysse, og i samband med dette valget er det etablert en kultur- og aktivitetssti på stedet. Der kan man blant annet se «tyskerholene».
Vassholmene
Vassholmene, før kalt Vasholmene, er to øyer i Indre Oslofjord  i Bærum kommune. Ytre Vassholmen er den ytterste, eller sørligste, av øyene. Øya er på ca. 13 mål og er offentlig eid friluftsområde med naturreservat på sørspissen. Det ligger flere bevaringsverdige bygninger her. Blant dem er huset mot øst, Nissenhuset, som Kystleden Indre Oslofjord disponerer og leier ut. Bærum Seilforening disponerer de andre husene på  holmen. Indre Vassholmen ligger innenfor, nærmere Snarøya, og er på om lag 20 mål og har ca. 20 fastboende.
Historikk
Vassholmene er omtalt i skriftlige kilder første gang i 1594, den gang kalt Fladholmen av biskop Jens Nilssøn. Han skrev at her fantes det ferskvann med karuss, en fisk av karpefamilien som opprinnelig ble innført til Norge av munker. De kan overleve i brakkvann, og var på den tiden en populær matfisk for den norske eliten. Navnene Indre og Ytre Vassholmen forteller klart om vannkildene, det er flere brønner på holmene den dag i dag.
Det har vært fast bosetting på Indre Vassholmen siden 1886, da Nils Pedersen Gjeita (1832–1898) fra naboøya Geita kjøpte øya for 999,99 kroner, sammen med sine to døtre og svigersønner. De kjøpte holmen av familien Strøm, som eide Strøm gård på Snarøya. Rundt 1900 bodde det ca. 20 mennesker på Vassholmene, i 1920 var tallet økt til 30. De livnærte seg hovedsakelig av fiske etter blant annet brisling, torsk, makrell, ål og hummer. Da øya ble bebygd, fantes det ifølge tradisjonen bare ett tre her – en stor furu nord på øya. Ellers var det sparsomt med vegetasjon på begge holmene. Beboerne rodde inn jord, busker og frukttrær til øyene og forvandlet eiendommene til fruktbare og trivelige hager, hvor de holdt husdyr som gris og høns i uthusene.
Unionsvenner
En sommerdag før 1905 var unionskongen Oscar II på seiltur, og mistet slepejolla i sundet mellom Indre Vassholmen og Snarøya. En av beboerne på Indre Vassholmen så hva som hadde skjedd, og kastet seg i robåten og reddet den kongelige jolla. Kongen takket behøring for hjelpen og ga redningsmannen to kroner, preget med kongens portrett, i belønning. I folkeavstemningen før unionsoppløsningen i 1905 stemte alle de stemmeberettigede mennene på Vassholmen nei til å oppløse unionen, visstnok i sympati med seilerkongen de var blitt så glade i. I hele Norge var det til sammenlikning bare 184 som stemte nei, mens 378 000 stemte ja til å komme ut av unionen med Sverige. I 1921 ble det bygd et opplagssted med slipp på Indre Vassholmen, og litt seinere kom et bunkringssted for småbåter. Slik fikk øyboerne et nytt bein å stå på i tillegg til fisket. Disse virksomhetene ble drevet av fastboende, og er nå nedlagt.
Okkupasjonsårene
Under andre verdenskrig ble Indre Vassholmen besatt av tyske soldater, som blant annet satte opp tre luftvernkanoner for å forsvare okkupasjonsmakten mot allierte angrep mot Fornebu flyplass og ellers overvåke skipsleia inn til hovedstaden, mellom Vassholmene og Nesoddenlandet. De bygde flere brakker på øya, og i noen av dem holdt de i perioder russiske krigsfanger. Noen av tyskerbrakkene står der den dag i dag, om enn noe ombygde. Flere av Vassholmens beboere deltok selv i motstandsarbeidet, og har fortalt om overfarter med illegalt materiale ombord i båtene. Det hendte at de ble overrasket og "flombelyst" av de tyske vaktpostenes lyskastere i sundet mot Snarøya.
Vestfjordens Seilforening
Vestfjordens Seilforening ble stiftet på Indre Vassholmen i 1921 og arrangerte populære regattaer der, hvor blant andre Kronprins Olav, senere Kong Olav, var en hyppig deltaker. De første årene seilte vassholmboerne med bruksbåtene sine, snekker. Senere anskaffet de egne regattabåter, og bygde selv blant annet flere 19 1/2 m2 spissgattere. Foreningen har hatt flere fremragende seilere blant medlemmene. Blant dem er Thor Thorvaldsen som tok OL-gull i drake både i London 1948 og Helsingfors 1952, og Christopher Gundersen som ble verdensmester i Europajolle i 2004. I dag har seilforeningen mange aktive seilere innen snipe- og Nordisk Folkebåt (IF)- klassene. Startplassen for regattaer ble flyttet fra Indre til Ytre Vassholmen etter at Bærum kommune kjøpte Ytre Vassholmen i 1968. Det blir lagt ut flytebrygger på Ytre Vassholmen i sommerhalvåret til bruk for både seilerne og andre som benytter seg av friområdet og Kystledhytta. Høsten 2010 ble Vestfjordens Seilforening slått sammen med Bærum Seilforening.
Naturforhold
Sørspissen av Ytre Vassholmen har vært naturreservat siden 1979. Det er ilandstigningsforbud her fra 15. april til 15. juli. Resten av året skal ferdselen foregå slik at plante- og dyrelivet skades og forstyrres minst mulig, særlig av hensyn til sjøfuglene og deres hekkeplasser. I 2005 hekket 161 par i reservatet. Gråmåker hadde flest reir. Ellers var det hekking av sildemåke, ærfugl, svartbak, fiskemåke, tjeld, grågås, hvitkinngås og kanadagås. På øya finnes et spesielt guanopåvirket vegetasjonssamfunn. Det er også funnet kalktørrenger, bergknappsamfunn og kantkratt på øya. Hele øya anses å være en verdifull botanisk lokalitet for Oslofjordregionen.
Canadian Rockies
Canadian Rockies omfatter den kanadiske delen av den nordamerikanske fjellkjeden Rocky Mountains. Fjellene utgjør den østlige delen De nordamerikanske Kordillerene i Canada, som er et system av fjellkjeder som strekker seg fra den kanadiske prærien til Stillehavskysten. Canadian Rockies ligger mellom den store dalen Rocky Mountain Trench i vest og slettelandet i øst.
Goskamark naturreservat
Goskamark naturreservat er et naturreservat som ligger i Alta kommune. Reservatet dekker 4,07 km² av skogen på østsiden av Eibyelva, ca. 20 km sør for Alta, og ligger fra 70 – 280 m over havet. Reservatet skal bevare et skogområde med alt naturlig plante- og dyreliv og med alle de naturlige økologiske prosessene. Området har en lite påvirket furu- og bjørkeskog med stor økologisk variasjon. Skogen er typisk for furuskogsliene i Alta- og Eibydalen.
0,175 km² av skogen på terrassene ble vernet allerede i 1928. Dette arealet fikk status som administrativt fredet skogreservat 17. juni 1969, og reservatet ble utvidet i 1974 til 0,8 km².
Bestemmelser for reservatet
Se Forskrift om fredning av Goskamark naturreservat, Alta kommune, Finnmark.
Lauren Cholewinski
Lauren Cholewinski (født 15. november 1988 i Pineville i Nord-Carolina) er en amerikansk skøyteløper. Hun deltok i Vinter-OL 2010 i Vancouver og i 2014 i Sotsji.
British Academy
British Academy er Storbritannias nasjonale vitenskapelige akademi for humanistiske fag og samfunnsvitenskaper. Det ble stiftet gjennom Royal Charter i 1902, og har over 800 medlemmer. Å bli innvalgt i akademiet er en anerkjennelse for særlig verdifulle akademiske bidrag i et fag innen humaniora eller samfunnsvitenskaper. Medlemmer av akademiet kan bruke forkortelsen FBA (Fellow of the British Academy) etter navnet sitt.
British Academy beskriver målene sine som å representere akademiske interesser nasjonalt og internasjonalt, gi anerkjennelse til fremragende forskere, fremme og støtte forskning på høyt nivå, fremme internasjonalt samarbeid og utveksling, fremme publikums forståelse av forskning og akademisk arbeid og å publisere forskningsresultater.
V8-motor
V8-motoren er en fransk oppfinnelse som ble patentert i Frankrike i 1902. Denne motoren, som lød navnet Antoinette, hadde til og med bensininnsprøytning. Den ble i begynnelsen brukt i konkurransebåter og tidlige fly. Den består av åtte sylindre satt i en V-form, med fire sylindre på hver side.
V8-motoren hadde sin storhetstid på 50- til 70-tallet i USA. Den finnes i både diesel- og bensinutgaver. V8-motoren er kjent for sin dype buldring på tomgang og høye dyriske brøl på høye turtall. Dens motorlyd er verdenskjent og ettertraktet og brukes ofte som lydeffekter i biljakter i filmer. Motorlyden går ofte under kallenavnet «Tiger roar» (tigerbrøl) eller «Waking the beast» (Å vekke beistet).
Mulige veivakselkonfigurasjoner
Det er imidlertid bare motorer med såkalt kryssplan-veivaksel (engelsk crossplane) som får denne lyden. Den er en av to mulige veivaksel-konfigurasjoner for V8-motoren, og innebærer at de fire veivtappene står i hver sin retning med 90 graders mellomrom. Dette gir en myk og vibrasjonsfri gange. Den første motoren som hadde denne konfigurasjonen kom fra Cadillac i 1923.
Begge konfigurasjoner gir jevne tenningsimpulser forutsatt en sylindervinkel på 90 grader, som er den naturlige vinkelen for en V8-motor. En kryssplans veivaksel vil være tyngre men mer vibrasjonsfri og være mer egnet for daglig bruk, mens en flatplans veivaksel kan gjøres lettere og vil være egnet for høyere turtall.
Historie
I 1908 produserte flere franske bedrifter motortypen, bl.a. DeDion, som leverte begrenset volum av denne. De presenterte denne V8-motoren på en industrimesse i New York i 1912, og fikk dermed leveranser til USA. Dette ansporet amerikansk industri til å følge etter, og i 1914, juli, kunne Cadillac presentere(1915 modellen) sitt første V8 kjøretøy(5,5L). I 1916 fulgte Oldsmobile opp med sin (4L). I 1919 kom Chevrolet med sin versjon (4,7L). Denne kuttet Chevrolet senere ut da de ble en del av General Motors for å produsere økonomikjøretøy i konkurranse med Ford. Det var forøvrig Ford som kom med den første V8-motoren som var i en prisklasse som kunne kjøpes av folk flest. Denne sideventilerte konstruksjonen kom i 1932, og ble brukt til 1953 da den første toppventilerte V8-eren fra Ford kom. Denne motoren var også den første V8-motoren som hadde en motorblokk som var støpt i et stykke.
Annet
De amerikanske V8-motorene var tidligere kjent for å bruke mye drivstoff, men også for å kunne levere store mengder kraft i forhold til motorstørrelsen og sylindervolum. Med store V8-motorer med 5 liter eller mer i sylindervolum så vil bilen faktisk vri seg litt til siden når sjåføren plutselig gir fullt gasspådrag. Dette kommer av den store kinetiske verdien fra omdreiningssyklusen til alle stemplene som settes i sving i motoren (Newtons 3. lov).
Bruksområder
De bilene som idag pleier å ha V8-motorer er som oftest store vare-, pickup- og sportsbiler, men det hender også at andre biler blir utstyrt med V8-motorer. Den blir også mye brukt i motorsport. V8-motoren er obligatorisk i NASCAR billøp, og er også veldig populær blant terrengbilentusiaster. Fra og med 2006-sesongen var V8-motoren obligatorisk i Formel 1 frem til 2014-sesongen da man gikk over til V6. Man kan relativt enkelt hente ut store mengder hestekrefter fra en V8-motor, ettersom den kan ha meget store volum uten at det går ut over balansen i konstruksjonen. Til sammenligning kan ikke en 4-sylindret motor være større enn 3 liter hvis den skal gå på høyere turtall.
V8-motorer er vanlige i store lastebiler. Et utpreget eksempel er Svenske Scania som i en årrekke har sverget til V8-motorer i sine toppmodeller. Deres nåværende toppmodell R730 er verdens nest sterkeste lastebil. Andre lastebiler som kan ha V8-motor er blant annet Mercedes, Iveco og M.A.N., i tillegg til mange amerikanske lastebilmerker.
V8-motoren er også mye brukt i diverse tungt utstyr som f.eks. dumpere og hjullastere
Det finnes også landbrukstraktorer som er utstyrt med V8-motor fra fabrikk.
Mange V6-motorer er bygd på V8-konstruksjoner, særlig amerikanske.
Fylkesvei 831 (andre betydninger)
I Norge finnes fylkesvei 831 i de følgende fylkene:
Austrasia
Austrasia var et historisk rike på 500-700-tallet som utgjorde den nordøstlige delen av det frankiske kongedømmet til merovinger. Det var hovedsakelig sentrert ved elvene Maas, midtre Rhinen og Mosel. Det besto av deler av territoriet til dagens østlige Frankrike, vestlige Tyskland, Belgia og Nederland. Metz var primært dets hovedstad, men noen av Austrasias konger hersket fra Reims. Det var det opprinnelige området til frankerne som Klodvig erobret etter først å ha tatt kontroll over grenseområdene til romerske Gallia, nå nordlige Frankrike, som tidvis er beskrevet i denne perioden som Neustria.
Etter at den frankiske kong Klodvig døde i 511, delte hans fire sønner kongedømmet mellom seg. Teoderik I fikk Austrasia. Austrasia og dets nabo, Neustria, ble involvert i stadige konflikter. Disse urolighetene nådde sitt klimaks i krigene mellom dronning Brunhilda av Austrasia og dronning Fredegunde av Neustria. I 567 ble Austrasia et adskilt kongerike innenfor Frankerriket og ble styrt av Sigibert I På 600- og 700-tallet ble det en maktbase hvor karolingerne, opprinnelig maior palatii, rikshovmestre, og adelskap som dux et princeps Francorum, hertug av frankerne, og ble de facto herskerne av frankerne som den virkelige makten bak tronen. De tok makten over alle frankerne, hele Gallia, det meste av Tyskland og nordlige Italia. Under dette dynastiet, var ikke Austrasia lenger et eget kongedømme. Etter denne perioden med forening ble det større Frankerriket igjen delt i østlige og vestlige kongeriker hvor den østlige delen utviklet seg til bli kongeriket Tyskland.
Pjesker
Pjesker (umesamisk: Bieskiejávrrie) er en innsjø og et tettsted i den sørøstlige delen av Norrbottens län i Sverige. Innsjøen ligger på grensen mellom Arvidsjaur kommune i Lappland og Piteå kommune i Norrbotten. Innsjøen har et overflateareal på ca 11 km², og har en beliggenhet på 342 meter over havet. Største dyp er på ca 20 meter. Viktige fiskearter i innsjøen er abbor, gjedde, mort, lake og ørret.
Navnet «Pjesker» er av samisk opprinnelse, og skal bety noe slikt som «delt sjø», eller ifølge andre kilder «klippesjøen».
Innsjøen har gitt navn til bebyggelsen langs sjøen, som har vært her siden midten av 1700-tallet. Samer har imidlertid hatt boplasser i området lenge før dette. Pr 2010 bor det ca 50 mennesker i bebyggelsen.
Kontact
Kontact er en personlig informasjonsbehandler (PIM) og en gruppevareapplikasjon for skrivebordsmiljøet KDE. Det støtter digital kalender, addressebok, notater, gjøremålsliste, nyhetsgrupper og e-post. Det bruker KParts til å integrere de forskjellige applikasjonene inn i Kontact.
Bobcat
Bobcat kan vise til:
Kontact
Historie
Den opprinnelige gruppevarebeholderapplikasjonen var skrevet en ettermiddag av Matthias Hoelzer-Kluepfel, og ble så lagt inn i sammen med andre programmer i KDE-skrivebordsmiljøets versjonskontrollsystem og vedlikeholdt av Daniel Molkentin. Denne beholderapplikasjonen er essensiell for å kunne kjøre Kontact, men er uten nytte hvis ikke brukt sammen med andre integrerbare komponenter.
De første komponentene til å bli integrert, ble laget av Cornelius Schumacher. Han modifiserte applikasjonene KAdressBook og KOrganizer til adressebok, og planleggerkomponenter. Til da fantes det ingen e-postkomponent, så det manglet fortsatt en gruppevareapplikasjon som integrerte seg i KDE. Men Cornelius Schumachers banebrytende arbeid fungerte som en prototype for andre utviklere å basere sitt arbeid på.
Ved å modifisere KMail til én komponent, lagte Don Sanders den manglende e-postklienten til Kontact. Sammen med adressebok og planleggerkomponentene ble disse integrert i beholderapplikasjonen og pakket som Kontact. Kontact sin nettside, kontact.org, ble laget samtidig som denne pakken.
Daniel Molkentin, Cornelius Schumacher og Don Sander utgjorde da det opprinnelige utviklingsteamet for applikasjonen. Endringene gjort i KMail og beholderapplikasjonen ble lagt til i KDEs versjonskontrollsystem, og Kontact ble utgitt som en del av KDE 3.2.
Samtidig som applikasjonspakken Kontact ble utviklet, var det også gjort utvikling på Kolab gruppervaretjener. Denne tjenerapplikasjonen ble ferdig utviklet omtrent samtidig. Arbeidet med Kolab var en del av Korupware-prosjektet, som også drev med å modifisere KMail og KOrganizer til å gi dem bedre gruppevarestøtte.
Kontacts kjerneteam, Kolab-konsortiumet og flere andre selvstendige KDE PIM-utviklere arbeidet så sammen for å integrere Kroupware-funksjonaliteten inn i Kontact, slik at Kolab ble hovedtjenerapplikasjonen for Kontact.
Litcast
Litcast er et digitalt lydbokformat beregnet på nedlasting av forhåndsinnspilte lydbøker til mobile enheter. Konseptet ble først lansert av det norske forlaget Grieg Lyd i 2008, i samarbeid med telekommunikasjonsselskapet Telenor.
Litcast er et teleskopord etter modell av podcast, og er satt sammen av de engelske ordene literature (litteratur) og broadcasting (kringkasting).
Kontact
Historie
I tillegg ble en nyhetskomponent utviklet med utgangspunkt i applikasjonen KNode, og Kontact ble modifisert til å støtte en rekke av hovedsakelig vevbaserte applikasjonspakker for sambarbeid.
Komponenter
Kontact integrerer følgende:
Victoria Hotel
Victoria Hotel er et hotell på Skansekaien i Stavanger. Bygget ble oppført i nyrenessansestil i 1900 av murmester John G. Nielsen fra Bergen. Arkitekt var Henry Bucher fra Kristiania. Hotellet huset byens første kino i 1905 og var hovedkontor for Chr. Bjelland & Co A/S. Victoria Hotel ligger meget sentralt i Stavanger med utsikt over Vågen og Byfjorden. Hotellet er byens eldste hotell fra år 1900, og tilbyr en historisk og stilfull atmosfære.
Luftwaffe
Luftwaffe kan sikte til:
Fylkesvei 837 (andre betydninger)
I Norge finnes fylkesvei 837 i de følgende fylkene:
Fylkesvei 868 (andre betydninger)
I Norge finnes fylkesvei 868 i de følgende fylkene:
Den trakiske graven i Svesjtari
Den trakiske graven i Svesjtari ligger 2,5 km sørøst for byen Svesjtari og 42 km nordøst for byen Razgrad, i Razgrad oblast, nordøst i Bulgaria.
Den trakiske graven i Svesjtari ble i 1985 ført opp på UNESCOs verdensarvliste.
Saurbæjarhreppur
Saurbæjarhreppur er en tidligere kommune (sveitarfélag) i regionen Vesturland på Island, med 78 innbyggere ved utgangen av 2005. Saurbæjarhreppur er nå en del av Dalabyggð.
Benjamin Guggenheim
Benjamin Guggenheim (født 26. oktober 1865 i Philadelphia i Pennsylvania, død 15. april 1912) var en amerikansk forretningsmann. Han døde ombord RMS «Titanic» da skipet sank i Atlanterhavet nær Cape Race i Newfoundland.
Guggenheim var den femte av sju sønner av den velstående gruvedrift-magnaten Meyer Guggenheim (1828–1905) og hans kone Barbara Myers (1834–1900).
I 1894 giftet han seg med Florette Seligman (1870–1937), datter av James Seligman, en partner i firmaet J & W Seligman. De hadde tre døtre sammen. Den mellomste datteren, Marguerite "Peggy" Guggenheim (1898-1979), ble en ivrig kunstsamler og kunstmesén. Hennes hjem i Venezia er i dag det velrenommerte kunstmuseet Peggy Guggenheim Collection.
Benjamin Guggenheims bror Solomon R. Guggenheim grunnla stiftelsen Solomon R. Guggenheim Foundation, som blant annet eier kunstmuseet Guggenheim Museum i New York City.
Benjamin Guggenheim arvet mye penger fra sin far, men han arvet ikke sin fars forretningssans. Hans arv skrumpet betraktelig på grunn av en rekke dårlige investeringer.
Fylkesvei 888 (andre betydninger)
I Norge finnes fylkesvei 888 i de følgende fylkene:
Snæfellsbær
Snæfellsbær er en kommune (sveitarfélag) i regionen Vesturland på Island, med 1 731 innbyggere ved utgangen av 2005.
Fylkesvei 881 (andre betydninger)
I Norge finnes fylkesvei 881 i de følgende fylkene:
Manfred Honeck
Manfred Honeck (født 17. september 1958) er en østerriksk dirigent. Han har blant annet dirigert og vært musikksjef ved Den Norske Opera & Ballett fra 1997 til 1998 og senere vært sjefsdirigent for Sveriges Radios Symfoniorkester fra 2000 til 2006. Siden 2008 har Honeck vært dirigent for Pittsburgh Symphony Orchestra i USA.
Han er bror av fiolinisten Rainer Honeck.
Nordiske grener under Vinter-OL 2006
Under OL 2006 i Torino ble det arrangert 18 øvelser i nordiske grener.
Det ble arrangert tre øvelser i kombinert. Øvelsene ble avviklet i Plan i Pragelato. Det er ingen klasse for kvinner i kombinert i OL eller VM. Det var tolv langrennsøvelser i OL, i både fri teknikk og klassisk stil. For første gang stod lagsprint på OL-programmet. Det ble også arrangert to individuelle konkurranser og en lagkonkurranse i skihopping i Vinter-OL 2006.
30 km dobbel jaktstart (15 km klassisk og 15 km fri teknikk)
12. februar
Sprintstafett (6 × 1,1 km, klassisk stil)
14. februar
15 km klassisk
17. februar
4 x 10 km stafett
19. februar
1,3 km sprint
22. februar
50 km fristil
26. februar
15 km dobbel jaktstart (7,5 km klassisk og 7,5 km fri teknikk)
12. februar
10 km klassisk
16. februar
4 x 5 km stafett
18. februar
1,1 km sprint
22. februar
Normalbakke K-95 HS 106
12. februar
Evebøfossen
Evebøfossen er en foss i Gloppeelva mot på gården Evebø i Gloppen kommune. Fossen ligger bare 500 meter ovenfor elvemunningen mot Gloppefjorden.
Nordiske grener under Vinter-OL 2006
Storbakke K-120 HS 145
18. februar
Lagkonkurranse K-120
20. februar
Evebøfossen
I tilknytning til fossen er det etablert en laksetrapp. Det er også laget en brosti over elva for fiske og oppsyn.
Nordiske grener under Vinter-OL 2006
15 km individuelt Gundersen
11. februar
Evebøfossen
Futen Christen Søfrenson Wittrup drev sagbruk ved Evebøfossen. Saga ble bygget på 1500-tallet.
Nordiske grener under Vinter-OL 2006
15 km individuelt Gundersen
Hopprenn (normalbakke, K95)
Langrenn (15 km)
4 x 5 km lagkonkurranse
15. februar
Norge deltok ikke, grunnet sykdom.
Hopprenn (storbakke, K-120)
Langrennet (4x5 km)
7,5 km sprint
Hoppkonkurranse K-120
21. februar
Langrennet 7,5 km
James Lovelock
James Ephraim Lovelock (født 26. juli 1919 i Letchworth i England, død 26. juli 2022 i Abbotsbury i Dorset) var en britisk naturvitenskapsmann og miljøaktivist. Han er kjent for sin hypotese om jorden, kalt gaiahypotesen. Ifølge denne teorien oppfører jorden seg som en organisme, og betraktningsmåten kom til å «sette ord på en ny økobevissthet».
Lovelock begynte å betrakte jordkloden som om den var en utenomjordisk, intelligent organisme og tok til å formulere en hypotese som skulle forklare hvorfor jorden fremstår som den er, ikke så mye som en planet med diverse livsformer, men som en som er blitt omformet ved hjelp av et selvutviklende og selvregulerende levende system. Sett på denne måten ser hele planeten jorden ut til å kvalifisere som et selvstendig levende vesen. Lovelock samarbeidet med Lynn Margulis om å utvikle teorien.
Gaiahypotesen inneholder elementer som har blitt fanget opp som deler av New Agebevegelsens verdensbilde: «videreutviklet i en åndelig retning, slik at jorden også blir en følsom og tenkende organisme» og at «absolutt alt liv på jorden […] utgjør én enhet, som manipulerer jordens atmosfære slik at den tar vare på jordens behov.»
Lovelock argumenterte ved flere anledninger for at kjernekraft er den eneste energikilden som kan motvirke global oppvarming. Han skrev i 2006 at det er for sent for mennesket å redusere CO2-utslippene. Jorden vil uansett bli så varm at store områder ikke kan produsere mat og dermed bli ubeboelige.
I 2003 ble han utnevnt til Order of the Companions of Honour. Han ble også utnevnt til kommandør av Order of the British Empire, og mottok Wollastonmedaljen i 2006.
På norsk finnes bøkene Gaia: vår levende jord (1990, ISBN 82-09-10594-9), Gaia : søkelys på jordens helsetilstand (1992, ISBN 82-02-13552-4) og Gaias hevn (2006, ISBN 978-82-430-0385-9).
André Muri
André Muri (født 22. april 1981) er en norsk tidligere fotballspiller. Han spilte midtstopper, og spilte sist for.
Muri har spilt mange kamper for aldersbestemte landslag, blant annet U21-landslaget.
Karriere som spiller
(Sist oppdatert 26. mai 2015)
Iveco Bus
Iveco Bus, tidligere Irisbus, er et italiensk selskap som produserer busser. Selskapet er 100% eid av Iveco
Historie
Irisbus Iveco blir opprettet i 1999 som Irisbus av Iveco og Renault. Irisbus overtar og skal produsere ferdige busser med motorer/chassi fra Renault og Iveco. Iveco overtar Renault's del av selskapet i 2003 og navnet endres til Irisbus Iveco.
Modeller som tilbys i Norge
Mini/Midibusser: Bybusser: Forstad/Langrute/ekspress: Turbuss:
Donald Wilson
Donald Wilson (født 1. september 1910 i Dunblane, Skottland, død 6. mars 2002 i Gloucestershire, England) var en skribent og produsent for TV. Han er mest kjent for sitt bidrag til BBCs versjon av The Forsyte Saga i 1967.
Han begynte sin karriere i filmindustrien hvor han jobbet for MGM i Elstree Studios som «Assistant Director». Han jobbet på blant annet Jericho (1937) og Goodbye, Mr. Chips (1939). Under andre verdenskrig jobbet han med dokumentarfilmer og i 1955 ble han ansatt hos BBC av Michael Barry, sjefen for dramaavdelingen. Som sjef for manuskriptavdelingen, var Wilson ansvarlig for å overse bestillinger og utvikling av alle originale manuskripter som ble filmet og vist på BBC.
Wilson var ansvarlig for mye av den tidlige utviklingen av serien. Han prøvde å overtale produsent Verity Lambert til ikke å bruke Terry Nations manuskript om en rase kalt daleker. Etter at det hadde blitt vist på TV og ble en fenomenal suksess, kalte Wilson Lambert inn til sitt kontor og fortalte henne at hun tydelig visste bedre enn han hvordan serien skulle være og at han ikke ville blande seg inn i hennes avgjørelser mer.
Råneträsket
Råneträsket, er en innsjø i Lappland i Sverige. Råneträsket ligger sør for fjellet Dundret i Gällivare kommune, og er kildesjøen til Råneälven. Sjøen har et overflateareal på ca 10 km², og dybden varierer fra 7 til 11 meter. Viktige fiskebestander i innsjøen er gjedde, abbor, mort, sik og harr.
Donald Wilson
Wilson gikk senere over til Anglia Television, hvor han jobbet frem til han pensjonerte seg. Han døde 91 år gammel i mars 2002.
Råneträsket
Det er også et fritidsområde rundt sjøen, med et 70-talls fritidsboliger.
Sustain
Forklaring
Instrumenter med den korteste sustain er vanligvis trommer, et trommeslag begynner å svinne nesten med det samme. Instrumenter med lengst sustain vil ofte involvere luftgjennomstrømming, slik som blåseinstrumenter eller pipeorgel, som teoretisk har ubegrenset sustain.
Faktorer som påvirker sustain
Innen en instrumentfamilie blir sustain påvirket av mange faktorer. I gitarer påvirkes det av konstruksjonen av kroppen (hul eller solid), treslag benyttet i kroppen, plassering av strenger og måten å slå på disse.
I pianoer er det dempere som kan forkorte sustain-fasen i en tone. I de fleste synthesizere er det en tilsvarende funksjon. Sustain-pedalen er en elektronisk ekvivalent til et pianos dempepedal. Noen elektriske gitarer har egne systemer som kan brukes til å lage praktisk talt uendelig sustain.
Den transiranske jernbane
Den transiranske jernbane var et jernbaneprosjekt i Iran påbegynt i 1927 og fullført i 1938. Jernbanestrekningen forbinder Persiabukten og Det kaspiske hav gjennom hovedstaden Teheran. Deler av arbeidet ble utført av det danske selskapet Kampsax der den norsk ingeniøren Ole Didrik Lærum hadde en sentral stilling. Jernbanen spilte en viktig rolle under andre verdenskrig da den fraktet forsyninger til Sovjetunionen. Jernbanen er 1394 km lang og har 250 store og 4000 mindre broer, samt 245 tunneler hvorav flere vendetunneler.
Den transiranske jernbane ble i 2021 oppført på UNESCOs verdensarvliste.
Accademia
Accademia di Belle Arti er Venezias kunstskole, og omtales i Venezia bare som Accademia. Den ligger på den sørlige bredden av Canal Grande, og har gitt navn til en av de tre broene over kanalen, Ponte dell'Accademia. Gallerie dell'Accademia huser en av verdens største spesialiserte kunstsamlinger, og er en av Venezias viktigste turistattraksjoner.
Historie
Accademia ble flyttet til dagens lokaler i 1807 etter ordre fra den franske okkupasjonsmakten. Denne administrasjonen hadde allerede lagt ned mange institusjoner i Venezia, blant annet kirker, klostre og skoler. Scuola della Carita, Convento dei Canonici Lateranensi og kirken Santa Maria della Carita ble dermed hjem for Accademia. Scuola della Carita var den eldste av seks Scuole Grande, og bygningen var fra 1343, selv om skolen ble etablert i 1260. Convento dei Canonici Lateranensi ble grunnlagt i 1561 av Palladio, selv om det aldri ble helt fullført.
Innhold
Gallerie dell’Accademia inneholder mesterverker fra venetiansk malerkunst frem til 1700-tallet, hovedsakelig ordnet kronologisk, men med noen tematiske trekk.
Blant kunstnerne finner vi blant annet:
Gentile Bellini, Giovanni Bellini, Canaletto (Antonio Canal), Vittore Carpaccio, Rosalba Carriera, Francesco Guardi, Giorgione (da Castelfranco), Pietro Longhi, Lorenzo Lotto, Andrea Mantegna, Giambattista Piazzetta, Giambattista Tiepolo), Tintoretto (Jacopo Robusti), Tizian, Paolo Veronese (Paolo Caliari)
Fylkesvei 889 (andre betydninger)
I Norge finnes fylkesvei 889 i de følgende fylkene:
Guanabarabukten
Guanabarabukten (portugisisk: Baía da Guanabara) er en havbukt i det sørøstre Brasil i delstaten Rio de Janeiro. På vestsiden ligger byen Rio de Janeiro og på østsiden byene Niterói og São Gonçalo.
I areal er bukten den nest største i Brasil, med sine 412 km². Omkretsen er 143 km. Guanabarabukten er 31 km lang og 28 km bred på det meste. Munningen ut mot Atlanterhavet er 1,5 km bred. På nordsiden av munningen er fjellet Pico do Papagaio (Papegøyetinden) og på sørsiden ligger Pão de Açúcar (Sukkertoppen). Det er over 130 øyer i bukten.
Guanabarabukten krysses av den over 13 km lange Rio–Niterói-broen, og det er stor ferge- og skipstrafikk. Rio de Janeiros havn og byens to flyplasser ligger ved bukten. Universitetsområdet ligger på den kunstige øya Fundão. Mange mindre broer forbinder de to største øyene, Fundão og Governador, med fastlandet.
Thorkild Aschehoug
Thorkild Aschehoug (født 27. august 1756 på Askehaug i Ås på Follo, død 26. oktober 1838) var en norsk prest og stortingsmann. Han var sønn av lensmann Halvor Baltzersøn Askehaug på gården Askehaug i Ås på Follo, ble student 1775 og cand. theol. 1779. Siden var han i tre år huslærer på Moss, før han i 1784 ble residerende kapellan i Rakkestad. I 1792 ble han sogneprest samme sted, og beholdt stillingen til han tok avskjed i 1835. 1805–1824 var han prost.
Aschehoug var forlikskommissær i 27 år. Han representerte Smaalenenes amt på det overordentlige Storting i 1814 og på Stortingene i 1821 og i 1822. I 1812 var han blitt utnevnt til konsistorialråd og ridder av Dannebrogordenen; i 1821 ble han også ridder av Nordstjerneordenen.
Han ble gift i 1784 med Anne Kathrine Olsen (død 1839), og var far til Halvor Aschehoug samt farfar til rettsfilosofen Torkel Halvorsen Aschehoug.
Jeffrey Beall
Virke
Han var tidligere førstebibliotekar ved Auraria Library ved University of Colorado Denver, der han var ansvarlig for forskningsformidling. Han er kjent for sin beskrivelse og kritikk av røvertidsskrifter og røverforlag (predatory journals, predatory publishers), begreper han skapte. Han stod bak nettstedet Scholarly Open Access som overvåket tvilsom akademisk publiseringspraksis blant open access-tidsskrifter. Det som kjennetegner slike tidsskrifter er at de ofte krever penger fra forfatterne og ikke har noen seriøs kvalitetskontroll. I 2017 ble nettsiden tatt ned. Det ble senere rapportert at dette skyldtes press fra Frontiers Media mot Bealls arbeidsgiver University of Colorado Denver.
Beall har bachelorgrad i spansk fra California State University, Northridge (1982), mastergrad i engelsk fra Oklahoma State University (1987) og Master of Science-grad i bibliotekvitenskap fra University of North Carolina (1990). Han har publisert fagartikler om metadata, fulltekstsøk og informasjonsgjenfinning, og har vært medlem av redaksjonssrådet i Cataloging & Classification Quarterly. Han var ansatt ved Widener Library ved Harvard University fra 1990 til 2000, og ble ansatt ved Auraria Library i 2000. Han fikk opprykk til førstebibliotekar (Associate Professor) i 2012, og sluttet i stillingen i 2018.
Schweizer Luftwaffe
Schweizer Luftwaffe (fransk: Forces aériennes suisses; italiensk: Forze aeree svizzere; retoromansk: Aviatica militara svizra) er det sveitsiske flyvåpenet. Det er et av verdens minste flyvåpen. Flyvåpenet ble etablert 31. juli 1914 og fikk status som egen forsvarsgren i 1936.
Under andre verdenskrig forsvarte flyvåpenet sveitsisk luftrom mot både de allierte og aksemaktene, og fly fra begge sider i krigen ble skutt ned. Da brukte de hovedsakelig tyskproduserte Messerschmitt Bf 109 fly.
Etter krigen har de brukt både franskproduserte Mirage III og amerikanskproduserte F-5 Tiger og F-18 Hornet.
Dagens utstyr
{| class="wikitable vatop" style="font-size:90%;" ! Flytype || ! colspan="5" |
Fly
rekognosering || rekognosering ||
brannvern || trening || ! colspan="5" |
Helikopterere
redning || redning || trening ||
Tidligere utstyr
Et utdrag av tidligere materiell:
Golfkortet
Golfkortet (tidligere: grønt kort) er et sertifikat som man trenger for å kunne spille golf i Norge. Fra og med 2010 er det grønne kortet skiftet ut med dette golfkortet, som ikke krever noen bestått eksamen. Som innehaver av dette kortet har man rett til å spille på alle golfbaner i Norge, med unntak av baner som har særlige krav til handicap. For å få kortet kreves at man har gjennomgått et teorikurs med opplæring i golfens regler og etikette. Man må også ha bestått en praktisk prøve, for å bevise at man har et tilstrekkelig høyt ferdighetsnivå til å kunne spille sammen med andre uten å være til heft. Prøven fokuserer også på praktisk gjennomføring av golfspill, herunder ivaretakelse av sikkerhetsbestemmelser. Det kreves også at man er medlem av en norsk golfklubb og derigjennom også Norges Golfforbund.
En golfkort-spiller mottar på baner som er slopet like mange slag som en spiller med handicap 36.
Hvitt kort
Når en spiller som har golfkortet har spilt en golfrunde hvor hun/han har skåret 36 eller flere stablefordpoeng, oppnår hun/han offisielt handicap, såkalt hvitt kort. Man begynner da på handicap 36. Etter regelendring holder det nå med 18 poeng over ni hull for å få offisielt handicap.
330 Skvadronen (TV-serie)
330 Skvadronen er en norsk dokumentarserie som gikk på NRK1 i 2009. Serien omhandlet luftforsvarets redningstjeneste, 330 skvadron. Hver episode fulgte noen av de redningsaksjonene som skvadron utførte. Serien ble produsert av Mediacircus.
Peter Ustinov
Peter Alexander Ustinov (egentlig Peter Alexander von Ustinov, født 16. april 1921 i Swiss Cottage i London, død 28. mars 2004 i Genolier i Vaud i Sveits) var en britisk forfatter, skuespiller, regissør og politisk aktivist.
Hans far Jona von Ustinov var tysk statsborger med tysk far og russisk mor.
Han mottok Oscar for beste mannlige birolle i filmene Spartacus (1960) og Topkapi (1964). Han mottok også to Golden Globe-priser.
Fylkesvei 892 (andre betydninger)
I Norge finnes fylkesvei 892 i de følgende fylkene:
Peter Ustinov
Ustinov var også president i World Federalist Movement fra 1991 og frem til sin død. Han sa en gang: «World Government is not only possible, it is inevitable; and when it comes, it will appeal to patriotism in its truest, in its only sense, the patriotism of men who love their national heritages so deeply that they wish to preserve them in safety for the common good».
Han snakket flytende engelsk, fransk, tysk, italiensk, russisk og spansk. I tillegg snakket han noe tyrkisk og gresk.
På slutten av 1960-tallet ble han sveitsisk statsborger for å unngå det britiske skattesystemet, som på den tiden beskattet inntektene til de velstående med opp til 90 prosent.
Peugeot 205
Peugeot 205 er en småbil produsert av Peugeot mellom 1983 og 1998.
205 var en suksess fra starten av, og mange av bilene Peugeot har produsert er basert på den. Utrolig nok ble utseendet på 205 aldri endret, bortsett fra et nytt dashbord-design til 1987-modellen.
Produksjonen gikk senere og senere etter hvert som de nye modellene, 106 og 306 kom, og stoppet til slutt i 1998. Men etter et stort press fra forbrukerene laget de en etterkommer, Peugeot 206, som ble lansert i 1998. Det hadde blitt produsert 5 278 000 Peugeot 205.
205 GTi
GTien kom i 1,6 og 1,9 liters versjon, med henholdsvis 105/115 HK og 122/130 HK. Den ble fort en av de mest solgte og populære bilene i denne klassen. 1,6 GTien ble levert med en XU5J-motor og 1,9en ble levert med en XU9JA-motor. Første utgaven var utstyrt med 1,6 literen og hadde en ytelse på 105 HK. Denne ble senere økt til 115 HK. Da 1,9 litern ble introdusert i 1988 var ytelsen 130 HK, etter innføringen av katalysator ble effekten satt ned til 122 HK for å klare avgasskravene. Med tanke på at bilen veier litt over 800 kg og har flotte veiegenskaper – så er det ikke rart at populariteten ble så stor.
205 ble den mest populære GTien, og tok over for Volkswagen Golf som hadde hatt den beste GTien før 205. 205 1,6 GTi ble tatt ut av produksjon i 1992, men 1,9 utgaven ble solgt i et par år til.
205 Rallye
Fra 1988 til 1992 produserte Peugeot enda en versjon av 205, nemlig 205 Rallye som ble laget av Peugeot sport. Bilen ble posisjonert som et alternativ til GTi, den holdt sitt sporty utseende, men ble billigere å kjøpe og holde i drift. Bilens motor er en modifisert versjon av 1,1 liters motoren til 205, kalt TU2.4 og en 1,3 liters motor.
Bilen hadde nesten ikke elektrisk utstyr eller annen luksus, og vekten var bare 794 kg. Det ble produsert rundt 30 000 Rallye'er og de ble bare solgt i Europa (for det meste Frankrike, Nederland og Belgia. Det er veldig vanskelig å få tak i en Rallye i god stand, siden de som eier en vet at den snart kommer til å bli en «klassisk» bil.
Fra 1990 til 1992 ble det også laget en 1,9 liters versjon av 205 Rallye. Bare 1000 av dem ble produsert, og alle ble solgt i Tyskland.
205 Turbo 16
205 Turbo 16 var i utgangspunktet en rallybil. Men Peugeot måtte produsere 200 eksemplarer for ordinært salg på grunn av regelverket til det internasjonale bilsportforbundet som var gjeldende da. Gateversjonen ble levert med 1,8 liters Twin-Cam turbo-motor på 200 HK og i dag må man betale mye for å finne et slikt eksemplar.
205 Turbo 16 vant forøvrig VM i Rally i 1985 og 1986 – noe fabrikken hadde lovet sine fans før bilen ble introdusert. I 1987 og 1988 stilte ikke fabrikken i rally på grunn av regelendringer, men bilen vant Rally Paris – Dakar (velkjent ørkenrally) isteden.
Andre versjoner
Peugeot produserte noen begrensete versjoner av GTi. I 1990 ble det laget 600 nye GTi'er i nye farger og med nytt styringsanlegg. Det ble laget: 150 blå 1,6, 150 grønne 1,6, 150 blå 1,9 og 150 grønne 1,9.
Griffe var en begrenset versjonsom ble solgt i Frankrike, Nederland og Tyskland. Den var lysegrønn og rundt 3000 eksemplarer ble solgt.
1FM var en bil som ble laget til Radio1 sin 25. fødselsdag i 1992. Det ble bare produsert 25 biler, og alle var svarte. Det var den mest luksuriøse 205'en og kostet £17 000 da den var ny, men £5 000 av disse gikk til musikkveldedighet.
Lucretia Garfield
Lucretia Garfield (født 19. april 1832 i Ohio, død 14. mars 1918) var gift med president James A. Garfield og ble førstedame i USA i 1881.
Hun møtte James Garfield for første gang i 1849, og han skal angivelig ha blitt tiltrukket av henne på grunn av hennes intellekt og appetitt på kunnskap. De hadde planlagt å gifte seg i 1856, men de besluttet å utsette bryllupet noen år frem han hadde tjent mer penger. De giftet seg 11. november 1858 hjemme hos brudens foreldre. Begge var medlemmer av kristne menigheter og vielsen ble gjennomført av en presbyteriansk prest. De nygifte dro ikke på bryllupsreise, men kjøpte umiddelbart sitt eget hus. Hans tjeneste i unionshæren fra 1861 til 1863 gjorde at de ikke kunne treffe hverandre.
Som førstedame tok hun sikte på å pusse opp Det hvite hus for å gjenopprette det i sin fordums prakt, men hun fikk malaria og var ute av stand til å gjennomføre planene. Fru Garfield var i New Jersey da hennes mann ble skutt av Charles Guiteau på en jernbanestasjon i Washington den 2. juli 1881. Presidenten planla å ta et tog nordover til New Jersey samme dag for å møte sin kone, før de skulle reise til Massachusetts sammen. Men han ombestemte seg og dro videre alene. I løpet av de tre månedene som presidenten kjempet for sitt liv, møtte hennes sorg og hengivenhet, respekt og sympati over hele landet. Hun døde i sitt eget hjem i California den 14. mars 1918, 86 år gammel.
Guttormur Andrasson
Guttormur Andrasson (død 1572 i Bergen) var fra 1544 til 1572 lagmann på Færøyene.
Han var sønn av tidligere lagmann Andras Guttormsson fra Sumba, og var far til senere lagmann Ísak Guttormsson.
Okavango
Okavango er en elv i det sørvestlige Afrika. Den begynner i Angola hvor den blir kalt Kubango, og munner ut i Kalahariørkenen i Botswana. Det er en av meget få elver i denne størrelsen som ikke renner ut i havet, men danner verdens største innlandsdelta, kjent som Okavangodeltaet. Dette deltaet utmerker seg med sitt svært rike dyreliv, slik hele elven gjør det.
Lengden på elven er 1 600 km, og den renner i tillegg til Angola og Botswana også gjennom Namibia.
Arthur Constantine
Arthur Constantine (født omkring 1850 i England).
Lindsay Lohan
Lindsay Dee Morgan Jade Lohan (født 2. juli 1986 i New York City i New York) er en amerikansk skuespiller og popartist. Hun er den eldste av fire søsken og har tatt artistnavnet Lindsay Morgan Lohan. Lohan debuterte som artist og barnemodell for blader og TV-reklamer da hun var tre år gammel. Da hun var seks år gammel var hun med på Late Night with David Letterman den 29. oktober 1992, som ble sendt på NBC den gang. Hun var med på Halloween Costumes (som er et årlig segment som  Letterman og co. fortsatt bruker) og var «Things You Find on the Bottom of the D Train». Dette var hennes første ordentlige opptreden som skuespiller. 10 år gammel startet hun som såpeoperastjerne i «Another World», og som 11-åring debuterte hun som filmskuespiller, da hun spilte begge tvillingsøstrene i Foreldrefellen (1998). De neste årene spilte Lohan i en rekke Disney-filmer. Lohans gjennombrudd som filmskuespiller kom i 2004, da hun hadde hovedrollen som Cady Heron i Mean Girls.
Da hun ble eldre spilte Lohan i mer varierte filmer, og hadde mindre stereotypiske roller. I 2004 spilte hun inn albumet Speak, som lanserte henne som musikkartist. Hennes andre album ble lansert i 2005 og hennes tredje album blir lansert i november 2008.
I 2008 spilte Lohan inn filmen Labor Pains.
Lohan ble i 2007 dømt for promillekjøring og besittelse av kokain. I juli 2010 ble hun dømt til 90 dagers fengsel og tre måneder på rehabiliteringsklinikk for brudd på prøveløslatelsen etter tidligere dom.
Oresigdvinge
Oresigdvinge (Drepana curvatula) er en sommerfugl som tilhører familien halvspinnere (Drepanidae). Denne brunrøde arten er kanskje den vanligste representanten for Drepaninae på Vestlandet, men mangler over mye av Østlandet.
Utseende
En middelsstor (vingespenn 30 – 39 mm), slank sommerfugl med markert sigdformede forvinger. Den kan kjennes på at begge vingepar er brunrøde på farge. Antennene er fjærformede hos hannen, trådformede hos hunnen. Begge vingepar er brunrøde med fire smale, mørke siksak-tverrlinjer, dessuten en kraftigere linje som løper fra forvingespissen til forvingens bakkant litt innefor bakhjørnet og fortsetter over bakvingen. Forvingen har to mørke flekker nær fremkanten, bakvingen to små flekker rundt midten. Larven har noen korte, stive børster.
Fylkesvei 893 (andre betydninger)
I Norge finnes fylkesvei 893 i de følgende fylkene:
Abu Dhabi
Abu Dhabi, offisielt Emiratet Abu Dhabi, (arabisk: إمارة أبو ظبيّ – imārat ābūw ẓ’ābīy, oversatt «gasellens far») er et av sju emirater som utgjør De forente arabiske emirater. Det er det største emiratet etter areal, og det nest største etter befolkning (etter Dubai).
Abu Dhabi dekker ca. 86 % av landarealet i landet. Presidenten i landet har sete i hovedstaden Abu Dhabi, som også er sete for mange oljeselskaper, ambassader og regjeringen. Al Ain er Abu Dhabis nest største befolkningsområde med 614.180 innbyggere (2007), og ligger 150 kilometer østover fra kysten.
Khalifa bin Zayed Al-Nahyan er emir både i Abu Dhabi og De forente arabiske emirater. Olje ble funnet i 1958, noe som førte til stor økonomisk vekst. Abu Dhabis økonomiske vekst og virksomhet er tuftet på funksjonen som senter for landets oljeindustri, samt hovedstadsfunksjonene.
Økonomi og transport
Abu Dhabi står for om lag 60 % av føderasjonens bruttonasjonalprodukt, med en verdiskaping på om lag US$ 100 millioner per år (2006). Den viktigste inntektskilden er produksjon av olje, samt inntekter fra formuesplasseringer i fast eiendom og aksjemarkeder i Dubai og i utlandet. Oljen brukes som energikilde i transport, varmekraftverk, og til avsaltingsanlegg for sjøvann, med et stort slikt anlegg bl.a i oljebyen Ruwais, ved kysten vest i emiratet.
Det er internasjonale lufthavner i Abu Dhabi og Al Ain – Abu Dhabi internasjonale lufthavn og Al Ain internasjonale lufthavn. Motorvei nr 11 går fra Saudi-Arabia og Ruwais i vest, via Bani Yas, til Dubai i nord. Motorvei nr 22 går østover til Al Ain, og nr 33 går østover til Al Hiyar.